Koördinate 53°15′N 10°25′O﻿ / ﻿53.250°N 10.417°O﻿ / 53.250; 10.417
Stigting (eerste verwysing) 13 Augustus 956
- Totaal 70,38 vk km
- Totaal (31 Desember 2013) 71 668
- Bevolkingsdigtheid 1 018/vk km
Amptelike Webwerf hansestadt​lueneburg.de
Die Universiteits- en Hansestad Lüneburg (Nederduits: Lümborg) is 'n stad in die Duitse deelstaat Nedersakse en in die distrik Lüneburg, 45 km suidoos van die Hansestad Hamburg geleë. Die stad het 'n bevolking van sowat 72 000.
Lüneburg het 'n oppervlakte van 70,38 vierkante kilometer en is aan die benedeloop van die Ilmenaurivier geleë.
2.1 Openbare vervoer
Die stadsgebied bestaan uit 17 stadswyke: Altstadt, Bockelsberg, Ebensberg, Goseburg-Zeltberg, Häcklingen, Kaltenmoor, Kreideberg, Lüne-Moorfeld, Mittelfeld, Neu Hagen, Ochtmissen, Oedeme, Rettmer, Rotes Feld, Schützenplatz, Weststadt en Wilschenbruch.
Sedert Desember 2004 maak die stad en distrik Lüneburg deel uit van Hamburg se openbare vervoerstelsel. Lüneburg se hoofstasie is tussen Hamburg en Hannover geleë en word deur treine van die staatsonderneming Deutsche Bahn asook die privaat spoorwegmaatskappy Metronom Eisenbahngesellschaft bedien. Die reistyd van Lüneburg na Hamburg is sowat 'n halfuur. Behalwe vir streekstreine word Lüneburg ook deur langafstandtreine soos Intercity- en Intercity-Express-treine (ICE) met ander stede verbind. In die stadsgebied verbind 'n buslynstelsel die buitwyke met die middestad. Die busnetwerk met elf lyne word deur die stedelike vervoermaatskappy KVG Lüneburg bedien.
Lüneburg se langste straat is die Dahlenburger Landstraße wat langs die spoorwegstasie loop. Lüneburg is daarnaas aan die snelweg A 39 geleë en word deur die B 209 en B 216 met die nasionale padnetwerk verbind.
Wikimedia Commons het meer media in die kategorie Lüneburg.
Lüneburg se amptelike webtuiste
Historiese foto's, 1912 (Kolleksie M. van der Veer)
Openbare Vervoermaatskappy KVG Lüneburg
Ontsluit van "https://af.wikipedia.org/w/index.php?title=Lüneburg&oldid=2056807"
Last edited on 18 Oktober 2019, at 18:48